open-index/open-wikipedia-markdown huggingface dataset:
Ryan Zinke

**Ryan Keith Zinke** (s. 1. marraskuuta 1961) on yhdysvaltalainen republikaanipoliitikko ja entinen Yhdysvaltain sisäministeri. Vuosina 2015–2017 hän toimi Montanan osavaltion edustajana Yhdysvaltain edustajainhuoneessa. Hän on entinen laivaston eliittijoukkojen upseeri. Joulukuussa 2016 presidentiksi valittu Donald Trump ilmoitti että Zinke on hänen ehdokkaansa sisäministeriksi. Senaatti vahvisti Zinken nimityksen 1. maaliskuuta 2017 ja hän astui virkaansa samana päivänä.

Trumpin toiveiden mukaisesti hän edisti öljynporaus- ja hiilikaivoshankkeita sisäministerinä. Joulukuussa 2018 Zinken ilmoitettiin olevan eroamassa.

## Lähteet
Saliman piirikunta

**Saliman piirikunta** on yksi Malawin aluejaon 28 piirikunnasta. Piirikunta on osa Malawin Keskistä aluetta ja rajoittuu etelässä Dezdan, lännessä Lilongwen ja Dowan, luoteessa Ntchisin ja pohjoisessa Nkhotakotan piirikuntaan sekä idässä Malawijärveen.

Piirikunnan pinta-ala on 2&nbsp;196,0 neliökilometriä. Väkiluku on kehittynyt väestönlaskentojen mukaan seuraavasti: 132&nbsp;300 as. (1977), 189&nbsp;200 as. (1987), 248&nbsp;200 as. (1998), 337&nbsp;900 as. (2008). Vuoden 2014 väkilukuarvio oli 407&nbsp;148  asukasta.

Piirikunnan keskus on Saliman kaupunki (27&nbsp;852 as., 2008). Se sijaitsee maanteitse noin 22 kilometriä Malawijärveltä länteen. Kaupunkiin on noin 110 kilometriä pääkaupunki Lilongwesta.


## Lähteet

## Aiheesta muualla

* Current Members of Parliament (several from the Constituencies of Salima district)   (parliament.gov.mw)
Viljo Jääskeläinen

**Viljo Herman Antero Jääskeläinen** (20. huhtikuuta 1886 Sortavala – 18. elokuuta 1946 Helsinki) oli suomalainen kalastusbiologi.

Jääskeläisen vanhemmat olivat vaatturimestari Antti Jääskeläinen ja Anna Tiilikainen. Hän pääsi ylioppilaaksi Sortavalan lyseosta 1906 ja valmistui filosofian kandidaatiksi 1913 ja maisteriksi 1919.

Jääskeläinen toimi Suomen kalastusyhdistyksen assistenttina 1913–1918, kalastushallituksen apulaiskalastusneuvoksena 1918–1923 sekä maataloushallituksen kalataloudellisen tutkimustoimiston kalastusbiologina vuodesta 1923 alkaen. Hän oli Helsingin suomalaisen lyseon opettajana 1926–1928, Suomen kalastusyhdistyksen sihteerinä 1919 ja 1922–1924, Suomen Kalastuslehden toimittajana vuonna 1919 ja 1922–1929 sekä Metsästys ja Kalastus-lehden toimittajana 1925–1926. Jääskeläinen toimi lisäksi Suomalais-venäläisen keskuskomitean asiantuntijana 1922 ja Laatokan kalakauppakomitean puheenjohtajana 1925.

## Teoksia
* *Huomioita Kemijoen kalastosta. 2 nide*. Suomen kalatalous 13. Suomen kalastusyhdistys, Helsinki 1913
* *Pohjois-Laatokan kaloista ja kalastuksesta*. Suomen kalatalous 4. Suomen kalastusyhdistys, Helsinki 1917
* *Über die Nahrung und die Parasiten der Fische im Ladogasee nebst einem Verzeichnis der in Finnland bisher konstatierten Fischhelminthen nach ihren Wirten geordnet*. Annales Academiae scientiarum Fennicae. Series A 14,3. Suomalainen tiedeakatemia, Helsinki 1921
* *Katsaus kalastuksiin merenrannikolla ja Laatokalla v. 1924*. Maataloushallituksen tiedonantoja 167. Kalataloudellinen tutkimustoimisto, Helsinki 1925
* *Kalastuskirjanpito* ; kirj. Viljo Jääskeläinen, Reino Sirola. WSOY 1934
* *Itä-Karjala kalastusalueena*. Helsinki 1942
* *Kalastusoloista Itä-karjalassa*. Helsinki 1942

## Toimitustöitä
* *Valamo* ; valokuvat Heinrich Iffland ; toim. Viljo Jääskeläinen. Otava 1933

## Suomennoksia
* F. A. Mitchell Hedges : *Kamppailuja jättiläiskalojen kanssa : seikkailuja valtamerillä* ; valokuvannut Lady Richmond Brown ; lyhennellen suomentanut Viljo Jääskeläinen. WSOY 1936

## Lähteet

## Aiheesta muualla
* Kalastusneuvos Viljo Jääskeläinen : Kala hoidokkinamme. Piirteitä kalanviljelyksestä ja kalanistutuksista maassamme, Helsingin Sanomat Viikkoliite, 30.03.1930, nro 13, s. 1, Kansalliskirjaston digitaaliset aineistot
Kidutuksen vastainen komitea

**Kidutuksen vastainen komitea** voi tarkoittaa:
* Euroopan neuvoston kidutuksen vastaista komiteaa (CPT)
* YK:n kidutuksen vastaista komiteaa (CAT-komitea)
Lilongwen piirikunta

**Lilongwen piirikunta** on yksi Malawin aluejaon 28 piirikunnasta. Piirikunnan keskus on piirikunnan pohjoisosassa sijaitseva ja piirikuntaan kuuluva maan pääkaupunki Lilongwe (674&nbsp;400 as., 2008). Piirikunta on osa Malawin Keskistä aluetta ja rajoittuu lounaassa Mozambikiin, luoteessa Mchinjin, pohjoisessa Kasungun ja Dowan, lännessä Saliman ja kaakossa Dedzan piirikuntaan.

Piirikunnan maaseutuosan pinta-ala on 5&nbsp;703,0  neliökilometriä ja pääkaupungin 456,0 neliökilometriä. Väkiluku on kehittynyt väestönlaskentojen mukaan seuraavasti: 1,200 milj. (vuonna 1987; maaseutu 976&nbsp;600 as. ja kaupunki 223&nbsp;300 as.), 1,787 milj. (1998; maaseutu 1&nbsp;346&nbsp;400 as. ja kaupunki 440&nbsp;500 as.), 1,905 milj. (2008; maaseutu 1&nbsp;230&nbsp;800 as. ja 674&nbsp;400 as. kaupunki). Vuoden 2014 väkilukuarvio oli jo 2,4 miljoonaa (josta piirikunnan maaseudulla 1&nbsp;421&nbsp;454 ja pääkaupungissa 978&nbsp;780 asukasta). 


## Lähteet

## Aiheesta muualla
* Current Members of Parliament (several from the Constituencies of Lilongwe district)   (parliament.gov.mw)
San Bernardino Verbano

** San Bernardino Verbano** on kunta Pohjois-Italiassa Verbano-Cusio-Ossolan maakunnassa Piemonten alueella. San Bernardino Verbanon naapurikunnat ovat Cossogno, Mergozzo, Premosello-Chiovenda ja Verbania.

## Lähteet
Gustav Fridolin

**Per Gustav Edvard Fridolin** (s. 10. toukokuuta 1983 Vittsjö) on ruotsalainen entinen poliitikko. Fridolin toimi toisena vihreiden puheenjohtajista ensin Åsa Romsonin kanssa vuosina 2011–2016 ja sitten Isabella Lövinin kanssa vuosina 2016–2019. Vuosina 2014–2019 hän toimi Ruotsin opetusministerinä.

Fridolin toimi valtiopäiväedustajana vuosina 2002–2006 sekä 2010–2019. Viimeisellä kaudellaan hän edusti Tukholman vaalipiiriä. Siviiliammatiltaan Fridolin on toimittaja, kirjailija ja opettaja.

## Elämä ja ura
Fridolin syntyi Vittsjössä, Hässleholmin kunnassa, Skånen läänissä, Ruotsissa. Hän liittyi ympäristöpuolueeseen vuonna 1994, ja toimi toisena Vihreän Nuorison kahdesta puheenjohtajista vuosina 1999–2003.

Fridolinin ensimmäinen kausi valtiopäivillä oli vuosina 2002–2006, jolloin hän edusti Tukholman vaalipiiriä. Fridolin oli tuolloin vain 19-vuotias, ja siten nuorin kansanedustaja Ruotsin historiassa. Hän piti ennätystä hallussaan vuoteen 2010 asti, jolloin maltillisten Anton Abele rikkoi sen. Ensimmäisen kautensa aikana Fridolin oli perustuslakikomitean jäsen. Hän toimi myös ympäristöpuolueen hallituksen jäsenenä 2004–2006 ja oli yksi puolueen edustajista neuvotteluissa sosiaalidemokraattisen hallituksen ja vasemmistopuolueen kanssa.

Vuonna 2005 Fridolin ilmoitti, ettei hän olisi ehdolla vuoden 2006 valtiopäivävaaleissa. Vuosina 2006–2009 hän työskenteli reportterina tutkivassa televisio-ohjelmassa nimeltä *Kalla fakta*. Fridolin opiskeli Tukholman ja Linköpingin yliopistoissa, minkä jälkeen hän sai luvan opettaa kansankorkeakouluissa, mutta ei ole koskaan toiminut opettajana.

Fridolin oli ehdolla jälleen vuoden 2010 valtiopäivävaaleissa ja edusti Skånen läänin pohjoista ja itäistä vaalipiiriä. Hän istuu EU-asioiden komiteassa ja on myös varajäsen ulkoasiainkomiteassa, sisäasiainkomiteassa sekä teollisuus- ja talouskomiteassa.

Fridolin on kirjoittanut kolme kirjaa, jotka kaikki käsittelevät politiikkaa. Ensimmäinen, nimeltään *Från Vittsjö till världen – om global apartheid och alla vi som vill någon annanstans* (), julkaistiin vuonna 2006. Hänen toinen kirjansa, nimeltään *Blåsta*, julkaistiin vuonna 2009, ja hänen kolmas kirjansa, *Maskiner och människor – en skrift om arbete och framtidstro* () vuonna 2011. Fridolin kirjoitti *Koneet ja miehet* yhdessä Ulf Bodach Söderströmin kanssa, ja siinä esitellään vihreän politiikan mahdollisuuksia.

Fridolinin poliittinen esikuva on sosiaaliliberaali pääministeri Karl Staaff, jota hän kehui lehtiartikkelissa vuonna 2011.

Vuonna 2014 Fridolinista tuli Löfvenin ensimmäisen hallituksen opetusministeri.

Vuonna 2019 Fridolin vetäytyi politiikasta ja palasi opettajaksi. Fridolin kertoi syyksi, että politiikka vei liikaa aikaa perhe-elämältä.

## Lähteet
Ville Hynynen

**Ville (William) Hynynen** (6. joulukuuta 1883 Sukeva, Iisalmen maalaiskunta – 7. toukokuuta 1947 Manhattan, New York City) oli suomalainen opettaja ja kääntäjä.

Hynynen kävi Iisalmen reaali- ja porvarikoulua vuosina 1900–1902. Hän valmistui kansakoulunopettajaksi Kajaanin seminaarista vuonna 1906. Seuraavana vuonna hän suoritti laulunopettajatutkinnon Helsingin musiikkiopistossa. Opintomatkoja Hynynen teki Tanskaan, Ruotsiin, Norjaan, Viroon ja
Englantiin. Lahden kansanopiston opettajana Hynynen toimi vuosina 1908–1923. Hän toimi myös sosiaaliministeriön raittiusosaston neuvojana, Lahden seudun Nuorisoseurojen Liiton sekä Kieltolakiliiton Lahden seudun aluejärjestön puheenjohtajana. Lahdesta Hynynen siirtyi Forssan työväenopiston johtajaksi vuosiksi 1923-24.

Vuonna 1924 Hynynen muutti Yhdysvaltoihin, jonne oli tehnyt matkan jo vuoden 1914 alussa. New Yorkissa Hynynen suoritti Master of Arts (MA) –tutkinnon Columbian yliopistossa vuonna 1927. New Yorkista käsin hän osallistui aktiivisesti amerikansuomalaisten yhteiseen toimintaan. Tänä aikana Hynynen kirjoitti myös useita mielipidekirjoituksia, runoja, ja esseitä suomalaisiin lehtiin ja osallistui teatteritoimintaan ja lausuntailtoihin.

Hynysen vanhemmat olivat maanviljelijä August Hynynen ja Kristiina Kauppinen. Hynynen avioitui vuonna 1908 Hanna Vilhelmiina Räisäsen kanssa. Pariskunnalle syntyi kaksi tytärtä.

## Suomennoksia
* Louisa M. Alcott : *[[Kahdeksan serkusta]]* ; englanninkielestä suomentanut Ville Hynynen. WSOY 1917, 6. painos 1950, 8. kieliasultaan uud. painos 1969, 11. painos 1992 (alkuteos *Eight cousins*)
* Louisa M. Alcott : *[[Pikku miehiä]]*. WSOY 1918, 5. kieliasultaan uud. painos 1967, 10. painos 2000 (alkuteos *Little men*)
* Hall Caine : *Hagarin poika* ; englanninkielestä suomentanut Ville Hynynen. WSOY 1919
* James Fenimore Cooper : *Haukansilmä*. WSOY 1919, 2. painos korj. ja lyh. suomennos 1954, 4. painos 1975 (alkuteos *The pathfinder*)
* George Manville Fenn : *Hopeakuilu*. WSOY 1920
* Hall Caine : *Man-saaren tuomari* : 1-2 nide ; englanninkielestä suomentanut Ville Hynynen. WSOY 1920
* Jack London : *[[Martin Eden]]* : romaani. Otava 1920, Arena-kirja, Helsinki 1970, Tammi, Helsinki 1982

## Lähteet

## Aiheesta muualla
* Ville Hynysen suomentamia teoksia (Haukansilmä, Kahdeksan serkusta, Martin Eden, Pikku miehiä) Project Gutenbergissä
* Geni, Ville Hynynen
Kasungun piirikunta

**Kasungun piirikunta** on yksi Malawin aluejaon 28 piirikunnasta.  Piirikunta on osa Malawin Keskistä aluetta ja rajoittuu lännessä Sambiaan, pohjoisessa Mzimban, idässä Nkhotakotan, sekä etelässä Ntchisin, Dowan, Lilongwen ja Mchinjin piirikuntaan. Piirikunnan keskus on Kasungun kaupunki (39&nbsp;640 as., 2008). Kasungussa toimii muun muassa Kasungun lentoasema.

Piirikunnan pinta-ala on 7&nbsp;878,0 neliökilometriä. Väkiluku on kehittynyt väestönlaskentojen mukaan seuraavasti: 194&nbsp;400 as. (vuonna 1977), 323&nbsp;500 as. (1987), 480&nbsp;700 as. (1998), 627&nbsp;500 as. (2008). Vuoden 2014 väkilukuarvio oli 794&nbsp;991 asukasta. 


## Lähteet

## Aiheesta muualla
* Current Members of Parliament (several MP from the constituencies of Kasungu district)   (parliament.gov.mw)
Ken Liu

**Ken Liu** (s. 1976) on yhdysvaltalainen science fiction -kirjailija ja kääntäjä.

Hänen käännöksensä kirjasta *The Three-Body Problem* voitti Hugon vuonna 2015, joka on ensimmäinen käännetty teos joka on tehnyt niin.

Hänen novellinsa *The Paper Menagerie* (suom. *Paperieläintarha*, Portti 3/12) on ensimmäinen teos, joka on voittanut sekä Nebula-, Hugo-, että World Fantasy-palkinnon.

Hänen novellinsa, *Mono no aware* voitti vuoden 2013 Hugon.

## Teoksia
* The Grace of Kings (2015), Locus-palkinto
* The Wall of Storms (2016)

### Novelleja

* *The Paper Menagerie* (2011)

## Käännöstöitä

* *Three Body* (三体, 2008), Liu Cixin, julkaistu englanniksi nimellä *[[The Three-Body Problem]]*, 2014, Hugo-palkinto
* *Waste Tide* (荒潮, 2013), Chen Qiufan, *[[The Waste Tide]]*

## Suomennettuja novelleja

* *Paperieläintarha* (*The Paper Menagerie*), Portti 3/12

## Lähteet

## Aiheesta muualla
*
Dowan piirikunta

**Dowan piirikunta** on yksi Malawin aluejaon 28 piirikunnasta.  Piirikunta on osa Malawin Keskistä aluetta ja sijaitsee Lilongwen piirikunnan ja pääkaupunki Lilongwen pohjoisnaapurina. Luoteessa Dowan piirikunta rajoittuu Kasungun, pohjoisessa Ntchisin ja lännessä Saliman piirikuntaan. Piirikunnan keskus on Dowan taajama (4&nbsp;765 as., 2008), josta on pääkaupunkiin maanteitse noin 50 kilometriä.

Piirikunnan pinta-ala on 3&nbsp;041 neliökilometriä. Väkiluku on kehittynyt väestönlaskentojen mukaan seuraavasti: 247&nbsp;600 as. (vuonna 1977), 322&nbsp;400 as. (1987), 411&nbsp;400 as. (1998), 558&nbsp;500 as. (2008). Vuoden 2014 väkilukuarvio oli 732&nbsp;342 asukasta. 

## Lähteet

## Aiheesta muualla
* Current Members of Parliament (several from the Constituencies of Dowa district)   (parliament.gov.mw)
Ntcheun piirikunta

**Ntcheun piirikunta** on yksi Malawin aluejaon 28 piirikunnasta.  Piirikunta on osa Malawin Keskistä aluetta ja rajoittuu lännessä Mozambikiin. Pohjoisessa naapurina Dedzan, idässä Mangochin ja Balakan sekä etelässä Nenon piirikunta. Piirikunnan keskus on Ntcheun taajama (14&nbsp;642 as., 2008).

Piirikunnan pinta-ala on 3&nbsp;424 neliökilometriä. Väkiluku on kehittynyt väestönlaskentojen mukaan seuraavasti: 226&nbsp;500 as. (vuonna 1977), 358&nbsp;800 as. (1987), 370&nbsp;800 as. (1998), 471&nbsp;600 as. (2008). Vuoden 2014 väkilukuarvio oli 557&nbsp;433 asukasta. 


## Lähteet

## Aiheesta muualla
* Current Members of Parliament (several from the constituencies of Ntcheu district)   (parliament.gov.mw)
Peter Watts

**Peter Watts** (s. 25. tammikuuta 1958) on kanadalainen tieteiskirjailija ja merieläinbiologi. Hänen kirjojaan on ollut ehdokkaina useille palkinnoille, muun muassa Hugo-, Prix Aurora-, BSFA-, Sunburst-, Theodore Sturgeon-, ja John W. Campbell-palkinnoille.

Hän on saanut muun muassa Seiun-, Tähtivaeltaja-, Hugo- sekä Shirley Jackson -palkinnot.

## Ura

Watts on myös kertonut työskennelleensä Crytekille.

## Teokset
### Rifters-trilogia
* Starfish (1999)
* Maelstrom (2001)
* βehemoth (julkaistu kahtena osana)
** βehemoth: β-Max (2004)
** βehemoth: Seppuku (2004)

### Muita
* Blindsight (suom. *[[Sokeanäkö (kirja)|Sokeanäkö]]*) (2006) Seiun-palkinto, Tähtivaeltaja-palkinto
* *The Island* (2009), Hugo-palkinto (lyhyt fiktio)
* *The Things* (2010)
* *Crysis: Legion* (2011)
* Echopraxia (2014) Teos on julkaistu Britanniassa Blindsightin kanssa yhteisniteenä Firefall.

## Lähteet

## Aiheesta muualla
* Peter Wattsin verkkosivut
* Peter Watts Science Fiction Awards Database -sivustolla
Terry Farrell

**Terry Farrell** voi viitata seuraaviin henkilöihin (ikäjärjestyksessä):

* Sir Terry Farrell (1938–2025), brittiläinen arkkitehti
* Terry Farrell (s. 1963), yhdysvaltalainen näyttelijätär
Ann Leckie

**Ann Leckie** (s. 1966) on yhdysvaltalainen tieteiskirjailija. Leckie voitti 2014 esikoisromaanillaan *[[Ancillary Justice]]* (2013) muun muassa Arthur C. Clarke-, Hugo-, Nebula- ja BSFA-palkinnon. Jatko-osat *[[Ancillary Sword]]* (2014) ja *[[Ancillary Mercy]]* (2015) voittivat molemmat Locus-palkinnon.
Vuonna 2024 Leckie voitti parhaan sarjan Hugo-palkinnon Imperial Radch -sarjalla.

## Teokset

### Imperial Radch -trilogia
* *Ancillary Justice*. New York: Orbit, 2013. . Arthur C. Clarke, Hugo-palkinto, Nebula, BSFA
* *Ancillary Sword*. New York: Orbit, 2014. . Locus, BSFA
* *Ancillary Mercy*. New York: Orbit, 2015. . Locus

### Muut
* *Provenance* (2017)
* *The Raven Tower*. New York: Orbit, 2019. 
* *Translation State*. New York: Orbit, 2023. .

## Lähteet

## Aiheesta muualla
* Virallinen kotisivu. 
* 
*Ann Leckie Science Fiction Awards Database -sivustolla
Bangladesh kesäolympialaisissa 2012

**[[Bangladesh]]** osallistui **[[Kesäolympialaiset 2012|Lontoon kesäolympialaisiin vuonna 2012]]** viiden urheilijan joukkueella. He osallistuivat viiteen eri lajiin. Kyseessä oli maan kahdeksas esiintyminen olympialaisissa, eikä se saavuttanut mitaleita. Maan lipunkantajana avajaisissa toimi uimari Rahman Md Mahifizur.

## Joukkue
### Ammunta

*Sharmin Ratna - Naisten 10 metrin ilmakivääri

### Jousiammunta

*Mohammed Milon - Miesten yksilökilpailu

### Uinti

*Rahman Md Mahifizur - Miesten 50 metrin vapaauinti

### Voimistelu

*Quazi Sygue Caesar - Miesten permanto, nojapuut ja rekki

### Yleisurheilu

*Mohan Khan - Miesten 100 metrin juoksu

## Lähteet
Uganda kesäolympialaisissa 2016

**[[Uganda]]** osallistui **[[Kesäolympialaiset 2016|Rio de Janeiron vuoden 2016 kesäolympialaisiin]]** 21 urheilijan joukkueella. He osallistuivat nyrkkeilyyn, uintiin ja yleisurheiluun. Maa ei saavuttanut tällä kertaa mitalia toisin kuin Lontoossa neljä vuotta aikaisemmin. Maan lipunkantajana avajaisissa toimi uimari Joshue E. Tibatemwa ja päättäjäisissä puolestaan yleisurheilija Halimah Nakaayi.

## Lähteet
Pentti Tulla

**Pentti Raimo Olavi Tulla** (15. kesäkuuta 1937 Laukaa – 12. marraskuuta 1988 Kemijärvi) oli suomalainen taidemaalari.

Tullan vanhemmat olivat Nestori Tulla ja Anna-Katri Lampinen. Hänen puolisonsa oli Riitta-Liisa Junikka, avioliitto päättyi eroon. Tulla tuli ylioppilaaksi Jyväskylän lyseosta ja opiskeli opettajaksi Jyväskylän yliopistossa, Turun yliopistossa ja Helsingin yliopistossa, erikoistuen matematiikkaan. Kemijärvellä hän toimi opettajana aina vuoteen 1973 saakka, ennen kuin ryhtyi päätoimiseksi taiteilijaksi. Matemaattisuus näkyi myös Tullan taiteessa, hän tuli tunnetuksi sekä geometrisista aiheista että E-kirjain- tai kolmisakarakuviosta, jota hän hyödynsi useissa teoksissaan. Tulla maalasi myös Lapin maisemia abstraktisti, kuten teoksessa *Lapin aihe* mustia palloja valkoiselle pohjalle ja päinvastoin. Hänen pääteoksiaan on Kemijärven ammattiopiston ruokasaliin tehty seinämaalaus, joka koostuu 7 400 kuudella eri värillä maalatusta pisteestä. Teos, joka voitti valtakunnallisen taidekilpailun, valmistui 1978. Tullan teoksia on useissa eri kokoelmissa ja hän osallistui moniin eri näyttelyihin Suomessa ja ulkomailla.  Tulla toimi Lapin läänintaiteilijana 1974–1983. Hän sai valtion kuvataidepalkinnon vuonna 1979.

## Lähteet

## Aiheesta muualla
* Pentti Tulla Kuvataiteilijamatrikkelissa (Viitattu 18.12.2016)
Kirkkonummen taitoluisteluklubi

**Kirkkonummen taitoluisteluklubi** (KTK) on Kirkkonummen ainoa muodostelmaluisteluseura. Seura on perustettu yli 30 vuotta sitten ja toimii Varuboden-areenalla. Seuran joukkueet kilpailevat tulokkaissa (Safiirit), kansallisissa noviiseissa (Briljantit) sekä kansallisissa junioreissa (Sunrise). Seuralla on myös luistelukouluryhmiä kaudesta riippuen 3–4, muodostelmaluistelun harjoitusjoukkue (Timantit) sekä aikuisluistelun harrastejoukkue (Elegantit).
Kiviojakankaan jätinkirkko

**Kiviojakankaan jätinkirkko** on Pohjois-Pohjanmaalla Raahen Pattijoella sijaitseva epävarma jätinkirkko. Epävarmuus johtuu rakenteen vaillinaisuudesta, sillä vain lounais- ja luoteissuunnissa erottuu selvät kivivallit. Kohde on vain yksi monista Pattijoen jätinkirkkokohteista.

## Sijainti
Jätinkirkko sijaitsee alle 10 kilometriä Pattijoen kirkosta kaakkoon Kastellinperällä kylän eteläpuolella sijaitsevalla Kiviojakankaalla. Sekä Korvenkangas että Kiviojakangas ovat yli 15 metriä korkeita mäkiä, joiden laella on kivikkoa ja kiviröykkiöitä. Muinaismuistot sijaitsevat mäen laen itärinteessä. Kohteeseen tai sen lähelle ei johda tietä.

## Jätinkirkko
Jätinkirkko on vain yksi Raahen Pattijoella sijaitsevista kivröykkiö- ja jätinkirkkokeskittymästä. Jätinkirkon pohjoispuolella sijaitsee Lidar-keilauksen mukaan viisi röykkiötä, joissa näyttäisi olevan yhteensä viisi kuoppaa. Kuopat muistuttavat niin sanottuja rakkakuoppia. Röykkiöiden halkaisijat ovat 5–7 metriä ja korkeus noin 60 senttimetriä. Suurin kuoppa vaikuttaisi olevan halkaisijaltaan useita metrejä ja se muistuttaa enemmänkin pyöreän muotoista kehävallia tai asuinpaikkavallia.

Jätinkirkko on vain puoliksi tunnistettavissa. Lounainen ja luoteinen kivivalli ovat maastossa näkyvissä. Paikalla suoritettu Lidar-keilaus paljasti siitä osittaisen suorakulmaisen rakenteen, jonka luoteiskulmauksessa on suorakulmainen nurkkaa. Nurkasta etenee kaakkoon 40 metriä pitkä kivivalli, jonka keskeltä katkaisee raivatun näköinen kulkuväylä eli portti. Portti aukeaa jätinkirkon oletetusta keskipisteestä suoraan länteen. Nurkasta itä-koilliseen kulkee suora 21 metriä pitkä kivivalli, joka loppuu mäen jyrkkenevään rinteeseen. Jätinkirkon eteläpäässä kivivallin toinen nurkka erottuu pyöreänä, mutta sen eteläsivun kivivalli on vain kymmenen metriä pitkä. Muita jätinkirkon rakenteita ei keilauskuvasta erotu. Jätinkirkon pituusakseli osoittaa 166° pohjoisesta länteenpäin eli noin länsiluoteeseen. Vaikutelmaksi jää keskeneräinen tai osittain tuhoutunut jätinkirkko. Jätinkirkon sisäosassa puhtaaksi raivatulla alueella on jäljellä muutama suurempi kivenlohkare.

## Tutkimuksia
Kohdetta ei ole tutkittu. Vuonna 1975 kävi Paula Purhonen tarkastusmatkallaan täällä ja vuonna 1997 tutustui Mika Sarkkinen kohteeseen kunnallisen inventoinnin yhteydessä.

## Katso myös
* Kehäkankaan jätinkirkko sijaitsee 1,0 kilometrin päässä eteläkaakossa.
* Pattijoen Kastelli on 1,0 kilometrin päässä koillisessa.
* Pikku Liekokankaan jätinkirkot on 2,3 kilometrin päässä koillisessa.

## Lähteet
*  
### Viitteet
Bill English

**Simon William ”Bill” English** (s. 30. joulukuuta 1961) on uusiseelantilainen kansallispuolueen poliitikko ja maan entinen pääministeri. English nousi pääministeriksi edeltäjänsä John Keyn erottua tehtävästä vuoden 2016 lopulla. Syyskuussa 2017 pidettyjen vaalien jälkeen Kansallispuolue jäi oppositioon Työväenpuolueen Jacinda Ardernin noustessa uudeksi pääministeriksi.

## Perhe ja koulutus
English kävi Wellingtonin lähellä sijaitsevan roomalaiskatolisen St. Patrick's College -lukion, minkä jälkeen hän suoritti liiketalouden tutkinnon Otagon yliopistossa. Englishillä on myös *Bachelor of Arts* -tutkinto englantilaisesta kirjallisuudesta Wellingtonin Victoria-yliopistosta (Victoria University of Wellington).

Englishin puoliso on lääkärinä työskentelevä Mary English. Yhdessä heillä on kuusi aikuista lasta.

## Poliittinen ura
Uuden-Seelannin edustajainhuoneeseen English valittiin ensimmäisen kerran vuonna 1990. Urallaan hän on toiminut useissa ministerintehtävissä.

English johti Kansallispuoluetta myös aiemmin lokakuusta 2001 lokakuuhun 2003 saakka. Hänen johdollaan puolue kärsi sen siihen astisen historian suurimman vaalitappion vuoden 2002 vaaleissa.

Ennen nimitystään pääministeriksi English oli toiminut John Keyn hallituksessa valtiovarainministerinä ja varapääministerinä vuodesta 2008. Hänestä tuli pääministeri Keyn erottua yllättäen perhesyihin vedoten joulukuussa 2016.

Kansallispuolue ei onnistunut saavuttamaan enemmistöä syyskuun 2017 vaaleissa, minkä jälkeen English ilmoitti eroavansa puolueen johdosta. Hänen seuraajakseen Kansallispuolue valitsi helmikuussa 2018 Simon Bridgesin.

## Kannanottoja
Alun perin English äänesti samaa sukupuolta olevien avioliittoa vastaan, mutta on kertonut muuttaneen myöhemmin mieltänsä asiasta. Hän vastustaa aborttia ja eutanasiaa. Katolista uskoaan English on kommentoinut sanovan sen vaikuttavan, mutta ei määrittävän häntä.

Talouspolitiikassa English lupasi käyttää budjetin ylijäämiä veronkevennyksiin, lisäpanostuksiin infrastruktuuriin ja valtionvelan poismaksamiseen. Hän on kertonut kannattavansa monarkiaa eikä ole antanut aikataulua Uuden-Seelannin muuttamiseksi tasavallaksi. English on katsonut muutoksen tasavallaksi vaativan kansan ajamaan sitä.

## Lähteet

## Aiheesta muualla
Locus-palkinto

**Locus-palkinto** on ''Locus''-lehden myöntämä palkinto. Palkinnot jaetaan lehden lukijoiden kyselyn perusteella.

Palkinto jaetaan muun muassa parhaan science fiction-, fantasia- ja kauhukirjan sarjassa.

## Palkintokategoriat
Palkintokategorioita ovat muun muassa:
*Locus-palkinto parhaasta romaanista
*Locus-palkinto parhaasta tieteiskirjallisuuden romaanista
*Locus-palkinto parhaasta fantasiakirjallisuuden romaanista
*Locus-palkinto parhaasta esikoisromaanista
*Locus-palkinto parhaasta nuorten aikuisten kirjasta

## Lähteet
Zincke-reaktio

**Zincke-reaktio** on kemiallinen reaktio, jossa pyridiini tai pyridiinijohdannainen reagoi 2,4-dinitroklooribentseenin ja primäärisen amiinin kanssa muodostaen pyridiniumsuolan. Reaktion raportoi ensimmäisen kerran Theodor Zincke vuonna 1904 ja se on nimetty hänen mukaansa. Zincke-reaktio on hyvin käytetty reaktio monien luonnonaineiden esimerkiksi alkaloidien synteeseissä.

## Reagenssit ja mekanismi
Zincke-reaktio tapahtuu useille pyridiinin johdannaisille ja primäärisille amiineille. Reaktion mekanismin ensimmäisessä vaiheessa pyridiinijohdannainen ja 2,4-dinitroklooribentseeni reagoivat nukleofiilisella aromaattisella substituutiolla, muodostaen pyridiniumsuolan, jota kutsutaan myös Zincken suolaksi. Tämä välituote on pysyvä ja voidaan eristää. Seuraavassa vaiheessa nukleofiilinen primäärinen amiini reagoi additioreaktiolla elektrofiilisen pyridiniumionin hiiliatomin kanssa. Protoninsiirron jälkeen muodostuva hemiaminaalirakenne avautuu ja muodostuu konjugoitunut tyydyttymätön iminiumioni. Toinen molekyyli primääristä amiinia reagoi tämän yhdisteen kanssa 1,6-additiolla, jota seuraa 2,4-dinitroaniliinin eliminoituminen. Tämän eliminaatioreaktion tuloksena muodostuu 5-aminopenta-2,4-dieeni-1-iminiumjohdannainen eli Königin suola. Königin suola syklisoituu elektrosyklisellä reaktiolla, muodostaen hemiaminaalin, joka aromatisoituu happamissa olosuhteissa pyridiniumsuolaksi.
:

## Lähteet
Theodore Sturgeon -palkinto

**Theodore Sturgeonin muistopalkinto** on vuosittain myönnettävä palkinto edellisen vuoden parhaalle englanninkieliselle tieteisfiktionovellille.

Palkinto on nimetty yhdysvaltalaisen kirjailijan Theodore Sturgeonin mukaan. Se on vastine John W. Campbellin muistopalkinnolle romaanien kategoriassa ja sen jakaa sama organisaatio.

## Aiheesta muualla
* Viralliset verkkosivut
Maastohiihto talviolympialaisissa 2018

**[[Maastohiihto|Maastohiihdossa]]** kilpailtiin **[[Talviolympialaiset 2018|Pyeongchangin talviolympialaisissa]]** 10.–25. helmikuuta 2018 Alpensia Cross-Country Skiing Centressä. Kisoja oli 12, joista kuusi oli miehille ja kuusi naisille.

## Lajit ja aikataulut
:*Kaikki ajat paikallista aikaa (UTC+9).*

## Mitaliyhteenveto
### Mitalitaulukko

### Miesten kilpailut

### Naisten kilpailut

## Lähteet
Seiun-palkinto

on japanilainen fiktiivisen kirjallisuuden palkinto ja vastine Hugo-palkinnolle.

Palkinto on vanhin tieteiskirjallisuuden palkinto Japanissa. Se on jaettu vuodesta 1970 alkaen joka vuosi. Nimen käännös englanniksi on *Nebula*.

Palkinto jaetaan Japanissa julkaistulle kirjallisuudelle "lyhyen" ja "pitkän" fiktion sarjoissa sekä käännetylle että alkuperäiskieliselle kirjallisuudelle.

## Lähteet
Andy Weir

**Andy Taylor Weir** (s. 1972 Kalifornia, Yhdysvallat) on yhdysvaltalainen tieteiskirjailija, jonka romaanit kertovat avaruudesta, kuten Kuusta ja Marsista, sekä selviytymisestä avaruudessa.

Ennen kirjailijanuraansa Weir työskenteli ohjelmistoinsinöörinä. Hän on tunnettu taustatyötä vaativasta tarkkuudesta kirjoituksissaan.

## Elämäkerta

Weir syntyi ja varttui Kaliforniassa. Weirin isä oli fyysikko ja äiti sähköinsinööri, joka piti kirjallisuudesta. Isällä oli suuri tieteiskirjallisuuden kokoelma, johon Weir tutustui jo lapsena. Weir on kuvannut itseään tiedenörttinä, joka halusi kirjailijaksi. Hän päätti ryhtyä tietojenkäsittelytieteilijäksi saadakseen itselleen turvatun elannon ja opiskeli San Diegossa neljä vuotta. Siirryttyään työelämään Weir ei koskaan valmistunut opinnoistaan. Weir työskenteli ohjelmoijana 25 vuoden ajan, mutta kirjoitteli samalla lyhyitä tarinoita, romaaneja ja nettisarjakuvia, joita hän julkaisi omalla verkkosivustollaan.

Kun *[[Yksin Marsissa]]* -romaani alkoi myydä hyvin, Weir siirtyi kokopäivätoimiseksi kirjailijaksi. Weir kertoo kirjojensa vaativan suuren määrän taustatutkimusta ja matematiikkaa. Hän sanoo olevansa tarkka siitä, että hänen kirjojensa tekniset yksityiskohdat ja matemaattiset laskelmat ovat korrekteja. Kirjat eivät kuitenkaan ole aina täysin realistisia kaikissa tieteellisissä yksityiskohdissaan, kuten siinä, miten *[[Yksin Marsissa]]* -romaanin päähenkilö Mark Watney valmistaa vettä Marsissa. Weir kertoo myös suunnittelevansa kirjojensa juonen kuten ohjelmoija suunnittelee ohjelmansa, aloittaen yleisestä ideasta ja tarkentaen kirjoitusvaiheessa yksityiskohtiin.

*Yksin Marsissa* -romaanin jälkeen Weir alkoi kirjoittamaan *Zhek*-nimistä romaania, mutta jätti sen kesken ja kirjoitti sen sijaan romaanin nimeltä *[[Artemis (kirja)|Artemis]]*. Weirin kolmas julkaistu romaani on *[[Operaatio Ave Maria]]*. Siitä ja *Yksin Marsissa* -romaanista on julkaistu elokuvasovitukset. Weir toimi ensimmäisessä elokuvassa neuvonantajana, ja elokuva seuraa kirjaa hyvin tarkasti, vaikka onkin tiiviimpi. Toisessa elokuvassa Weir toimi tuottajana, ja hänellä oli enemmän sananvaltaa kuin ensimmäisessä.

## Palkintoja
* John W. Campbell -palkinto parhaalle uudelle kirjailijalle 2016
* Dragon-palkinto 2018 (*Artemis*) ja 2021 (*Operaatio Ave Maria*)

## Teokset

* *[[Yksin Marsissa]]* () (2011)
* *[[Artemis (kirja)|Artemis]]* (2017)
* *[[Operaatio Ave Maria]]* () (2021)

## Lähteet

## Aiheesta muualla
*
Antsla (kunta)

**Antsla** () on entinen kunta Viron Võrumaan maakunnassa. Se sijaitsi maakunnan länsiosassa Võrun länsi- ja Valgan itäpuolella. Antslassa oli 3&nbsp;325 asukasta (vuonna 2016) ja sen pinta-ala on 270,83 neliökilometriä.

Kunnan hallinnollisena keskuksena toimi Antslan epäitsenäinen kaupunki. Sen lisäksi kuntaan kuuluu kaksi pienkauppalaa (*alevik*), Kobela ja Vana-Antsla, sekä 24 kylää: Anne, Antsu, Haabsaare, Jõepera, Kaika, Kikkaoja, Kollino, Kraavi, Litsmetsa, Luhametsa, Lusti, Madise, Mähkli, Oe, Piisi, Rimmi, Roosiku, Savilöövi, Soome, Säre, Taberlaane, Tsooru, Viirapalu ja Ähijärve.

Vuoden 2017 kuntauudistuksessa Antslan ja Urvasten kunnat yhdistettiin uudeksi Antslan kunnaksi. 

## Väestö
Vuonna 2011 silloisessa Antslan kunnassa (Antslan epäitsenäinen kaupunki mukaan lukien) oli 3 330 asukasta, joista 3 279 (98,5 %) oli virolaisia, 21 (0,6 %) venäläisiä ja 30 (0,9 %) muita kansallisuuksia.

## Kuvia

Tiedosto:Varajases valguses Antsla vallas.jpg|Suur Saarjärv Karulan kansallispuistossa
Tiedosto:Kraavi kirik 2014 10.jpg|Kraavin kirkko
Tiedosto:Tsooru tuuleveski 2013 08.jpg|Tsoorun tuulimyllyn rauniot.


## Lähteet

## Aiheesta muualla
Lasva

**Lasva** () oli kunta Virossa Võrumaan maakunnassa. Se sijaitsi maakunnan pohjoisosassa Võrun itäpuolella. Lasvassa oli arviolta 1&nbsp;684 asukasta (vuonna 2016) ja sen pinta-ala on 172,26 neliökilometriä.

Vuoden 2017 kuntauudistuksessa vanha Võrun kunta, võrumaalaiset Lasvan, Sõmerpalun ja Vastseliinan kunnat sekä Oravan kunta Põlvamaalta yhdistettiin uudeksi Võrun kunnaksi.

Kuntaan kuului 24 kylää: Andsumäe, Hellekunnu, Husari, Kaku, Kannu, Kõrgessaare, Kääpa, Kühmamäe, Lasva, Lauga, Lehemetsa, Listaku, Madala, Mõrgi, Mäessaare, Noodasküla, Nõnova, Oleski, Otsa, Paidra, Peraküla, Pikakannu, Pikasilla, Pille, Pindi, Puusepa, Pässä, Rusima, Saaremaa, Sooküla, Tammsaare, Tiri, Tohkri, Tsolgo, Tüütsmäe, Villa ja Voki-Tamme.

## Väestö
Vuonna 2011 Lasvan kunnassa oli 1 567 asukasta, joista 1 548 (98,8 %) oli virolaisia, 12 (0,8 %) venäläisiä ja 6 (0,4 %) muita kansallisuuksia.

## Kuvia

Tiedosto:Husari raudteepeatus.JPG|Husarin rautatiepysäkki
Tiedosto:Lasva vallamaja 2008.jpg|Lasvan kunnantalo
Tiedosto:Pindi kirik 2008.jpg|Pindin kirkko


## Lähteet

## Aiheesta muualla
Juha Kuisma

**Juha Kuisma** (s. 1955 Lempäälä) on suomalainen tietokirjailija, toimittaja ja Suomen Keskustaa edustava poliittinen toimija. 

## Opinnot ja työura
Jyväskylän yliopistosta taloustieteen kandidaatiksi valmistunut Kuisma on työskennellyt toimittajana sanomalehdissä Lalli, Suomenmaa ja Aamulehti, toiminut kyläasiamiehenä Pirkanmaalla, ollut pääministeri Esko Ahon erityisavustajana vuosina 1993–1995, Suomen maatalousmuseo Saran ensimmäisenä johtajana vuosina 2004–2009, pääministerien Matti Vanhanen ja Mari Kiviniemi talouspoliittisena avustajana vuosina 2009–2010 ja työskennellyt Suomen Kylätoiminta ry:n hankkeissa vuosina 2011–2014. Vuosina 2009–2010 hän toimi Valtioneuvoston asettaman Biotaloustyöryhmän puheenjohtajana.

## Kirjallinen toiminta
Kuisma on vuosina 1982–2015 julkaissut ja toimittanut lukuisia tietokirjoja ja keskustelupuheenvuoroja eri aihepiireistä, joihin ovat kuuluneet muiden muassa Suomen ekohistoria, biotalous, maaseudulla asumisen oikeutus, kylätoiminta ja lähidemokratia. Helsingin Sanomien kuukausiliite, Loimaan lehti ja Maaseudun Tulevaisuus ovat julkaisseet hänen kolumnejaan.

## Poliittinen toiminta
Kuisma edustaa poliittiselta kaannaltaan Suomen Keskustaa ja on toiminut vuodesta 2013 Lempäälän kunnanvaltuuston puheenjohtajana. Eduskuntavaaleissa 2015 Kuisma oli Suomen keskustan ehdokkaana Pirkanmaan vaalipiirissä mutta ei tullut valituksi.

## Tunnustuksia
Kuismalle myönnettiin Suomen tietokirjailijoiden Tietopöllö-palkinto 2006 yhdessä Kirsti Mannisen ja Jussi Kaakisen kanssa kirjasta *Suomen lasten historia*.

## Julkaisuja
### Tekijänä
*
*
*
*
*
*
*
*
*
*
*
*
*
* 
*
### Toimittajana
*
*
*
*
*

## Lähteet
Country (täsmennyssivu)

**Country** voi tarkoittaa ainakin seuraavia:

* country, musiikkityyli
* countrytanssi, tanssityyli
* *[[Country (albumi)|Country]]*, Anne Murrayn albumi vuodelta 1974
* *[[Country – katkera sadonkorjuu]]* (*Country*), elokuva vuodelta 1984.

## Katso myös
* Kantri (täsmennyssivu)
Rõuge

**Rõuge** () oli kunta Virossa Võrumaan maakunnassa. Se sijaitsi maakunnan eteläosassa Võrun lounaispuolella Latvian rajalla. Rõugessa oli 2&nbsp;157 asukasta (vuonna 2016) ja sen pinta-ala on 263,24 neliökilometriä.

Kuntaan kuului Rõugen pienkauppala (*alevik*) ja 103 kylää: Ahitsa, Augli, Haabsilla, Haki, Hallimäe, Handimiku, Hansi, Hapsu, Heedu, Heibri, Hinu, Horsa, Hotõmäe, Hurda, Härämäe, Jaanipeebu, Jugu, Järvekülä, Järvepalu, Kadõni, Kahru, Kaluka, Karaski, Karba, Kaugu, Kavõldi, Kellämäe, Kiidi, Kogrõ, Kokõ, Kokõjüri, Kokõmäe, Kolga, Kuklasõ, Kurgjärve, Kurvitsa, Kuuda, Kähri, Kängsepä, Lauri, Liivakupalu, Listaku, Lutika, Lükkä, Matsi, Mikita, Muduri, Muhkamõtsa, Murdõmäe, Mustahamba, Mõõlu, Märdi, Möldri, Nilbõ, Nogu, Nursi, Ortumäe, Paaburissa, Paeboja, Pugõstu, Pulli, Põdra, Põru, Pärlijõe, Püssä, Rasva, Raudsepä, Rebäse, Rebäsemõisa, Riitsilla, Ristemäe, Roobi, Ruuksu, Saarlasõ, Sadramõtsa, Saki, Sandisuu, Savioru, Sika, Sikalaanõ, Simmuli, Soekõrdsi, Soemõisa, Soomõoru, Suurõ-Ruuga, Sänna, Tallima, Taudsa, Tialasõ, Tiidu, Tilgu, Tindi, Toodsi, Tsirgupalu, Tsutsu, Tüütsi, Udsali, Utessuu, Vadsa, Vanamõisa, Viitina, Viliksaarõ ja Väike-Ruuga.

Vuoden 2017 kuntauudistuksessa Rõugen, Haanjan, Mõnisten ja Varstun kunnat sekä osa Misson kunnasta yhdistettiin uudeksi Rõugen kunnaksi.

## Väestö
Vuonna 2011 silloisessa Rõugen kunnassa oli 1 913 asukasta, joista 1 887 (98,6 %) oli virolaisia, 9 (0,5 %) venäläisiä ja 15 (0,8 %) muita kansallisuuksia.

## Kuvia

Tiedosto:Hinni kanjon 2.jpg|Hinnin kanjoni
Tiedosto:Kahrila järv 01.JPG|Kahrilajärvi
Tiedosto:Rõuge põhikool.jpg|Rõugen koulu


## Lähteet

## Aiheesta muualla
A. Wilh. Rankka

**Adolf Wilhelm Rankka**, sukunimi aik. *Kranck (Krank)* (22. marraskuuta 1873 Alajärvi – 11. heinäkuuta 1919 Turku) oli suomalainen lyseon lehtori.

Rankan vanhemmat olivat kirkkoherra, rovasti Adolf Kran(c)k ja Kristina Sofia Hedström. Hän pääsi ylioppilaaksi 1893 Hämeenlinnan lyseosta ja valmistui Helsingin yliopistosta filosofian kandidaatiksi 1898 ja maisteriksi 1900.

Rankka oli Viipurin suomalaisen klassillisen lyseon saksan ja ranskan kollegana 1901–1910 ja Turun suomalaisen klassillisen lyseon kollegana ja sittemmin vanhempana lehtorina 1910–1919.

Rankka oli naimisissa vuodesta 1906 ruotsalaisen Ebba Hallströmin kanssa.

## Teoksia
* Theodor Storm : *Pole Poppenspäler* ; johdannolla ja sanaselityksillä varustanut A. Wilh. Rankka ; useiden koulumiesten avustama julkaissut Hugo Suolahti. Saksalaisia koulutekstejä 3. WSOY 1912, 3. painos 1922, 4. painos 1925, 5. painos 1928
* *Saksalais-suomalainen sanakirja – Deutsch-finnisches Wörterbuch* ; tekijät A. Wilh. Rankka ja Walter O. Streng. WSOY 1918, 2. painos 1925, 3. painos 1931, 4. kokonaan uusittu painos 1940, 5. painos 1943, 6. painos 1944, 7. painos 1952

## Lähteet
Nkhotakotan piirikunta

**Nkhotakotan piirikunta** on yksi Malawin aluejaon 28 piirikunnasta.  Piirikunta on osa Malawin Keskistä aluetta ja rajoittuu idässä Malawijärveen. Etelässä naapurina on Saliman, idässä Ntchisin ja Kasungun, luoteessa Mzimban sekä pohjoisessa Nkhata Bay piirikunta. Piirikunnan keskus on Nkhotakotan kaupunki (24&nbsp;726 as., 2008).

Piirikunnan pinta-ala on 4&nbsp;259 neliökilometriä. Väkiluku on kehittynyt väestönlaskentojen mukaan seuraavasti: 94&nbsp;400 asukasta (vuonna 1977), 158&nbsp;000 as. (1987), 229&nbsp;500 as. (1998), 303&nbsp;700 as. (2008). Vuoden 2014 väkilukuarvio oli 367&nbsp;776 asukasta. 


## Lähteet

## Aiheesta muualla
* Current Members of Parliament (several from the constituencies of Nkhotakota district)   (parliament.gov.mw)
Mchinjin piirikunta

**Mchinjin piirikunta** on yksi Malawin aluejaon 28 piirikunnasta.  Piirikunta on osa Malawin Keskistä aluetta ja rajoittuu etelässä Mozambikiin ja lännessä Sambiaan. Pohjoisessa naapurina on Kasungun ja idässä Lilongwen piirikunta. Piirikunnan keskus on Mchinjin taajama (17&nbsp;881 as., 2008) Sambian rajan tuntumassa.

Piirikunnan pinta-ala on 3&nbsp;356 neliökilometriä. Väkiluku on kehittynyt väestönlaskentojen mukaan seuraavasti: 158&nbsp;800 as. (vuonna 1977), 249&nbsp;800 as. (1987), 324&nbsp;900 as. (1998), 456&nbsp;500 as. (2008). Vuoden 2014 väkilukuarvio oli 569&nbsp;086 asukasta. 


## Lähteet

## Aiheesta muualla
* Current Members of Parliament (several from the constituencies of Mchinji district)   (parliament.gov.mw)
Sofia Lybecker

**Sofia Lybecker**, o. s. *Franzén* (27. joulukuuta 1816 Raahe – 27. kesäkuuta 1847 Helsinki) oli suomalainen kauppiaantytär ja Raahessa yhä toimivan Lybeckerin koulun (nykyinen Mediakeskus Lybecker) perustaja.

Sofia Lybeckerin vanhemmat olivat raahelainen kauppaneuvos Zachris Franzén ja Johanna Lang (1796–1826), jonka isä oli raahelainen kauppias ja laivanvarustaja Johan Lang. Hän kävi mamsellikoulua Raahessa ja asui sitten kolmen vuoden ajan Tukholmassa setänsä runoilija ja piispa Franz Mikael Franzénin luona. Hän sai 1826 perintönä huomattavan rahasumman äidiltään, joka kuoli Sofian ollessa kymmenvuotias. Sofia päätti jo varhain perustaa perintörahoilaan Raaheen koulun varattomille tytöille, jossa nämä voisivat opiskella kristinoppia, luku-, lasku- ja kirjoitustaitoa sekä hankkia kädentaitoja erilaisissa käsitöissä. Hän asetti ehdoksi naimisiinmenolle sen, että tuleva sulhanen hyväksyisi perintörahojen käytön tähän tarkoitukseen.

Sofia Lybecker meni naimisiin 1843 everstiluutnantti, myöhemmin kenraalimajuri Georg Henrik Lybeckerin (1799–1885) kanssa ja hääpäivänään 14. helmikuuta he allekirjoittivat Lybeckerin tyttökoulun lahjoitus- ja perustamisasiakirjan. Perintösummalla, joka oli 2 285 hopearuplaa 71 3/7 kopeekkaa, perustettiin rahasto, jonka korkotuloilla rahoitettiin koulun toiminta. Koulun opettajiksi Sofia Lybecker valitsi suomea puhuneet ja mamsellikoulua käyneet merimies Lindmanin tyttäret Susanna ja Liisu Lindmanin. Itse hän ei osallstunut koulun toimintaan, vaan muutti miehensä mukana Etelä-Suomeen. Koulu aloitti toimintansa vuokratiloissa vuoden kuluttua tästä. Koulu sai oman talon vuonna 1859, kun Sofia Lybeckerin nuorempi sisar Helene Bergbom osti ja lahjoitti yhdessä aviomiehensä, asessori C. G. Bergbomin kanssa koululle Reiponkadun varrelta köydenpunoja Vestbergin entisen talon. Koulu toimi tässä talossa vuoteen 1984 saakka. Kun kansakoulu aloitti Raahessa toimintansa vuonna 1872, Lybeckerin koulu keskittyi vain tyttöjen käsitöiden opettamiseen. Koulu siirtyi Raahen kaupungin omistukseen 1983 ja se sai uudet toimitilat 1984. 

Sofia Lybecker kuoli neljännen lapsensa synnytykseen 31-vuotiaana vuonna 1847. Lybeckerin neljästä tyttärestä tunnetuin oli runoilija Fanny Lybecker. Sofia Lybeckerin mukaan on nimetty Raahessa Sofia Lybeckerin katu jonka varrella Lybeckerin opisto sijaitsee nykyisin. 

## Kirjallisuutta
* Kaarlo Kauppila : *Sofia Lybecker ja hänen koulunsa : vuosisataismuisto Sofia Lybecker 27/12 1816-27/12 1916*. Raahe 1917

## Lähteet

## Aiheesta muualla
* Lybeckerin opiston sivut
* Lybeckerin opiston opiskelijoiden tekemä dokumentti koulun perustajasta Sofia Lybeckeristä (Youtube)
Kilingi-Nõmmen koulupalo

**Kilingi-Nõmmen koulupalo** tapahtui 20. huhtikuuta 1937, kun Kilingi-Nõmmen II alakoulussa syttyi tulipalo kesken elokuvanäytöksen. Palossa menehtyi 18 lasta palovammoihin ja myrkyllisen savun hengittämiseen, ja 65 loukkaantui.

## Tapahtumat
Kilingi-Nõmmen II alakoulun toisen kerroksen suuressa luokkahuoneessa järjestettiin onnettomuuspäivän iltana elokuvanäytös. Kello 19 alkaneessa näytöksessä oli 132 lasta. Näytöksessä pidettiin välitauko, jotta elokuvaprojektori ehtisi jäähtyä, ja näytös jatkui taas kello 20.30. Kello 20.45 ylikuumentunut nitroselluloidifilmi syttyi palamaan projektorissa. Palo levisi nopeasti projektorin vieressä olleisiin filmikeloihin ja muualle huoneeseen. Luokkahuoneen sisäänpäin aukeava ovi tukkeutui ulos pyrkivistä lapsista, kun 1&nbsp;500-asteinen tulipalo aiheutti paniikin huoneessa. Palossa kuoli palovammoihin ja myrkkykaasuihin 18 lasta, joista monet vasta muutaman päivän kuluttua sairaaloissa. Huhtikuun 23. päivään mennessä uhreja oli 11, ja seuraavien kahden päivän aikana kuoli kaksi lisää. Uhreista viimeinen kuoli vasta tasan kolmen vuoden kuluttua palosta.

Tieto palosta levisi uutisten mukana maailmalle, ja esimerkiksi Yhdysvaltain Punainen Risti lähetti loukkaantuneille lapsille leluja, hedelmiä ja makeisia.

## Muistomerkki

Uhrien muistomerkki paljastettiin vuonna 1941. Paul Horman veistämä graniittinen muistomerkki sijaitsee Saarden kylän hautausmaalla, jonne onnettomuuden uhreja haudattiin.

## Lähteet
Sputnik (yritys)

**Sputnik Oy** on vuonna 1987 perustettu elokuvia tuottava yritys. Yrityksen toimitusjohtaja on Aki Kaurismäki.

## Yhtiön tuottamia elokuvia

## Lähteet

## Aiheesta muualla
*Kauppalehti
*Elonet
Paatsalu

**Paatsalu** on kylä Virossa Pärnumaalla Läänerannan kunnassa. Se sijaitsee Paatsalunlahden rannikolla.

Kylässä oli vuoden 2011 lopussa 65 asukasta. Entinen Illusten kylä kuuluu nykyisin Paatsalun kylään.

## Aiheesta muualla
*Paatsalu puhkekeskus
Voosen kartano

**Voosen kartano** (, ) oli Massun kartanon () sivukartano nykyisellä Pärnumaalla Virossa. Se sijaitsi nykyisessä Läänerannan kunnassa. Ennen Viron kuntauudistusta 2017 sen sijaintipaikka kuului Hanilan kuntaan Läänemaalla.

Kartano perustettiin 1600-luvulla. Sen 1870-luvulta peräisin ollut päärakennus purettiin 1920-luvulla silloin perustettujen uusien maatilojen rakennustarpeiksi. 2010-luvulla kartanon riihen savupiippua on entisöity ja sen luokse on pystytetty kartanon historiasta kertova opastaulu.

## Lähteet
Ntchisin piirikunta

**Ntchisin piirikunta** on yksi Malawin aluejaon 28 piirikunnasta.  Piirikunta on osa Malawin Keskistä aluetta.  Sen naapuripiirikuntia ovat etelässä Dowan, luoteessa Kasungun, idässä Nkhotakotan ja kaakossa Saliman piirikunnat. Piirikunnan keskus on Ntchisin taajama (7&nbsp;918 as., 2008).

Piirikunnan pinta-ala on 1&nbsp;655  neliökilometriä. Väkiluku on kehittynyt väestönlaskentojen mukaan seuraavasti: 87&nbsp;400 as. (vuonna 1977), 120&nbsp;900 as. (1987), 167&nbsp;900 as. (1998), 224&nbsp;900 as. (2008). Vuoden 2014 väkilukuarvio oli 276&nbsp;481 asukasta. 


## Lähteet

## Aiheesta muualla
* Current Members of Parliament (several from the constituencies of Ntchisi district)   (parliament.gov.mw)
Jamie Hector

**Jamie Hector** (s. 7. lokakuuta 1975 Brooklyn, New York, Yhdysvallat) on yhdysvaltalainen näyttelijä, jonka sukujuuret ovat Haitissa. Hänet tunnetaan parhaiten Marlo Stanfieldina televisiosarjassa *[[Langalla]]* (*The Wire*, 2004–2008) sekä rikostutkija Jerry Edgarin roolista Michael Connellyn romaaneihin perustuvassa televisiosarjassa *[[Bosch (televisiosarja)|Bosch]]* (2014–2021). 

Hector on nähty myös televiosarjoissa *[[Kova laki]]*, *[[Kova laki: Erikoisyksikkö]]*, *[[Heroes (televisiosarja)|Heroes]]*, *[[Kohde (televisiosarja)|Kohde]]*, *[[The Strain]]* ja *[[CSI Miami]]* sekä elokuvissa *[[Max Payne (elokuva)|Max Payne]]*, *Blackout*, *Just Another Day* ja *Night Catches Us*.
Zomban piirikunta

**Zomban piirikunta** on yksi Malawin aluejaon 28 piirikunnasta.  Piirikunta on osa Malawin Eteläistä aluetta ja rajoittuu idässä Mozambikiin. Etelässä naapureina ovat Phalomben, Mulanjen ja Chiradzulun, lännessä Blantyren ja Nenon sekä pohjoisessa Balakan ja Machingan piirikunnat. Piirikunnan itäosissa sijaitsee Chilwajärvi.

Piirikunnan keskus on Zomban kaupunki (88&nbsp;300 as., 2008). Kaupunki toimi brittien siirtomaahallinnon keskuksena Malawissa. Zomban kaupunki sijaitsee Zomban tasangolla, noin 72 kilometriä Blantyrestä luoteeseen ja 290 kilometriä Lilongwesta etelään. 

Piirikunnan pinta-ala on 2&nbsp;580 neliökilometriä (josta 2&nbsp;541 km2 maaseudulla + 39 km2 kaupungissa). Väkiluku on kehittynyt väestönlaskentojen mukaan seuraavasti: 352&nbsp;300 asukasta (vuonna 1977), 474&nbsp;900 as. (1987: maaseutu 441&nbsp;600 as. ja Zomban kaupunki 43&nbsp;300 as.), 612&nbsp;600 as. (1998: maaseutu 546&nbsp;700 as. ja kaupunki 65&nbsp;900 as.) ja 667&nbsp;900 (2008: maaseutu 579&nbsp;600 as. ja kaupunki 88&nbsp;300 as.). Vuoden 2014 väkilukuarvio oli 779&nbsp;259 ihmistä (joista 648&nbsp;882 asui maaseudulla ja 130&nbsp;377 kaupungissa). 


## Lähteet

## Aiheesta muualla
* Zomba Plateau  (lonelyplanet.com)
* Current Members of Parliament (several from the constituencies of Zomba district)   (parliament.gov.mw)
Suomenmaa (1929–1933)

**Suomenmaa** oli Helsingissä vuosina 1929–1933 ilmestynyt maalaisliiton sanomalehti.

Helsinkiläisen äänenkannattajan perustamisesta oli keskusteltu maalaisliitossa jo vuodesta 1918 lähtien. Ensimmäinen yritys oli puolueen eduskuntaryhmän vuonna 1920 julkaisema poliittinen viikkolehti *Maan Ääni*. Päivälehden perustamista ryhdyttiin suunnittelemaan vuonna 1925, ja keväällä 1927 ilmestyi kolme *Suomenmaa*-lehden näytenumeroa. Toukokuussa 1928 perustettiin Oy Suomenmaa, mutta hankkeen toteuttamista viivästytti riittävän osakepääoman kerääminen sekä kiinteistön ja kirjapainon hankinta.

Pääkaupungin suurlehtien kanssa kilpailemaan tarkoitetun *Suomenmaan* ongelmana oli, että sen kohdeyleisö asui kaukana maakunnissa, joissa jo ennestään ilmestyi vahvoja ja hyvätasoisia maalaisliiton lehtiä. Lehti oli lisäksi perustettu lamakauden kynnyksellä, ja sen tilaaja- ja ilmoitusmäärä jäi odotettua alhaisemmaksi. *Suomenmaa* tuotti alusta lähtien suuria tappioita, jotka heijastuivat sen sisällön heikkoutena. Ongelmia aiheuttivat myös oikeistoradikalismin aiheuttamat puolueen sisäiset ristiriidat. Konkurssikypsän lehden annettiin ilmestyä vuoden 1933 eduskuntavaaleihin saakka, minkä jälkeen puolue otti sen velat vastattavakseen. Samalla purettiin vuonna 1932 perustettu kirjapainoyhtiö Oy Maa.

Vuoden 1930 alusta lähtien kuudesti viikossa ilmestyneen *Suomenmaan* levikki lienee ollut aluksi noin 14&nbsp;000 kappaletta, mutta laski sittemmin puoleen siitä. Lehden päätoimittajina työskentelivät Toivo Hossola (vastaava toimittaja 1929), Kalle Teodor Jutila (1930–1931), Lassi Hiekkala (vast. toim. 1929–1931), J. A. Tamminen (1932–1933) ja Urho Kittilä (1933).

## Lähteet
* 

### Viitteet

## Aiheesta muualla
* ''Suomenmaa'' digitoituna Kansalliskirjastossa
Didier Kiki

**Didier Kiki** (s. 30. marraskuuta 1995 Beninin tasavalta) on beniniläinen pikajuoksija, joka on erikoistunut 200 metrin juoksuun. Hän on edustanut maataan Rio de Janeiron kesäolympialaisissa vuonna 2016 200 metrin juoksussa. Hän sijoittui alkueränsä viimeiseksi, eli seitsemänneksi ajalla 22.27 eikä päässyt jatkoon välieriin. Hän myös osallistui yleisurheilun MM-kisoihin vuonna 2013 samalla matkalla jääden eränsä kahdeksanneksi ja viimeiseksi omalla ennätyksellään 22.01 eikä päässyt jatkoon. Hän painaa 84 kiloa ja on pituudeltaan 1.85 metriä.

## Lähteet